Ýmsir hagsmunaaðilar hafa að undanförnu mótmælt fyrirhuguðum samruna atvinnuráðuneyta . Stjórn Nemendafélags Landbúnaðarháskóla Íslands er í þeirra hópi . Stjórnin mótmælir harðlega þeim áformum ríkisstjórnar Samfylkingar og VG að sameina sjávarútvegs - og landbúnaðarráðuneytið við iðnaðarráðuneytið . “ Stjórn Nemendafélags LbhÍ krefst þess að látið verði af áformum um sameiningu þessara tveggja ráðuneyta , sérstaklega í ljósi þess að mikið mun mæða á ráðuneyti landbúnaðar og sjávarútvegsmála í aðildarviðræðum Íslendinga við Evrópusambandið . Það er óneitanlega hætta á að landbúnaður hafi minna vægi innan nýs ráðuneytis fari svo að af sameiningu verði og yrði það mikill missir fyrir þann málaflokk er um ræðir , ” segir í ályktun stjórnarinnar .